b'\n_START_ARTICLE_\nICarly\n_START_SECTION_\nArgument\n_START_PARAGRAPH_\nPer ordres de la seua mestra, Carly i la seua millor amiga Sam, enregistren a uns xics per a un xou de talents, per\xc3\xb2 el seu amic Freddie els enregistra i ho puja a Internet juntament amb els altres v\xc3\xaddeos i posa en l\xc3\xadnia un v\xc3\xaddeo d\'ella i Sam fent alguns acudits i burlant-se de la seua mestra. Cosa que al p\xc3\xbablic d\'Internet li agrada i els fa demanar un pr\xc3\xb2xim espectacle, aix\xc3\xad que Carly decideix crear un show per Internet amb els seus amics, Sam i Freddie, que mostren coses divertides i talents rars._NEWLINE_Carly ha d\'actuar com qualsevol altre adolescent duent una vida normal, estudia en l\'Escola Ridgeway amb els seus amics i t\xc3\xa9 bones notes. A poc a poc Carly es converteix en una celebritat d\'Internet al popularitzar-se el seu xou. Al comen\xc3\xa7ament de la s\xc3\xa8rie Carly t\xc3\xa9 13 anys, igual que els seus amics Sam i Freddie. Carly compleix 16 anys a l\'inici de la quarta temporada. Per\xc3\xb2 totes les temporades no tracten nom\xc3\xa9s sobre el seu programa de la web, tamb\xc3\xa9 passen moltes an\xc3\xa8cdotes divertides, fins i tot, algunes tristes; encara que sempre acaben b\xc3\xa9._NEWLINE_A partir de la cinquena temporada es desenvolupa una relaci\xc3\xb3 amorosa entre Sam i Freddie, la qual inicia en l\'episodi "iOMG", despr\xc3\xa9s amb l\'episodi "iLost My Mind", seguint de l\'episodi "iDate Sam & Freddie", despr\xc3\xa9s l\'episodi "iCan\'t Take It" i donant-li fi en l\'episodi "iLove You", aquests episodis es van estrenar d\'abril a setembre de 2011 als Estats Units. Els xics festegen el "Dia dels Innocents", despr\xc3\xa9s coneixen a la sensaci\xc3\xb3 del moment One Direction, Gibby obri el seu propi restaurant, Nevel retorna a iCarly per a fer-los una broma en "Halloween", Freddie aconsegueix un treball en "Pear Store". Les coses comencen a canviar i el popular web-show iCarly s\'acaba perqu\xc3\xa8 Carly se\'n va amb son pare a viure a It\xc3\xa0lia.\n_START_SECTION_\nProducci\xc3\xb3\n_START_PARAGRAPH_\niCarly \xc3\xa9s la quarta s\xc3\xa8rie creada per Dan Schneider per a Nickelodeon. Schneider origin\xc3\xa0riament volia fer una nova s\xc3\xa8rie de televisi\xc3\xb3 protagonitzada per Miranda Cosgrove, la idea original era que ella interpretara a una xica normal que, en un gir del dest\xc3\xad, es convertiria en una estrella en el seu programa de televisi\xc3\xb3 favorit, "Starstruck". I aix\xc3\xad l\'episodi pilot va ser escrit (i va ser enviat a Nickelodeon). No obstant aix\xc3\xb2, les coses van comen\xc3\xa7ar a canviar de sentit. Durant una reuni\xc3\xb3 informal en el seu estudi amb la seua esposa i el seu amic Steve, Schneider va decidir que seria molt millor si Carly tenia el seu propi show - un espectacle que podia ser, com ella volia, i amb el qual podia el que volguera, llavors va decidir que es convertiria en un espectacle en l\xc3\xadnia. Al novembre de 2006, Schneider es va desfer del seu gui\xc3\xb3 "Starstruck" i va escriure durant el desembre un episodi pilot nou que es va dir iCarly. El pilot va ser enviat al gener de 2007_NEWLINE_Durant la producci\xc3\xb3 de Zoey 101, a Schneider se li va oc\xc3\xb3rrer la idea de la s\xc3\xa8rie i el nom va ser idea del seu amic i productor de The Big Bang Theory, Steve Molaro. Estava tractant de pensar en un bon t\xc3\xadtol per la nova s\xc3\xa8rie sobre els joves que comencen el seu propi show en web. No obstant aix\xc3\xb2, iCarly no anava a ser el nom original de la s\xc3\xa8rie. De fet, el gui\xc3\xb3 del pilot tenia el nom de la xica protagonista que era "Sam", per\xc3\xb2 l\'adre\xc3\xa7a d\'"iSAM" ja estava presa. Schneider va tractar de cercar noms per al personatge principal i per a la p\xc3\xa0gina d\'Internet, i va comprar l\'URL d\'iJosie, per\xc3\xb2 ell va decidir al final que no li agradava el nom. Schneider va agafar iCarly i li va encantar el nom per al personatge principal. Els noms de les dues xiques van ser canviats despr\xc3\xa9s de Sam i Kira a Carly i Sam.'